《卖花者》
唐代·司马扎

少壮彼何人，种花荒苑外。
不知力田苦，却笑耕耘辈。
当春卖春色，来往经几代。
长安甲第多，处处花堪爱。
良金不惜费，竞取园中最。
一蕊才占烟，歌声已高会。
自言种花地，终日拥轩盖。
农夫官役时，独与花相对。
那令卖花者，久为生人害。
贵粟不贵花，生人自应泰。

作者简介：司马扎，生卒年里贯均未详，唐宣宗大中（847~858）前后在世。曾登进士第，有诗名，与储嗣宗友善。著有《司马先辈集》，《全唐诗》。